# Televisio- ja radiotoimintaan tarkoitettujen taajuuksien käyttö

## Määräyksen tausta ja säädösperusta

Sähköisen viestinnän palveluista annetun lain (917/2014) 96 §:n 1 momentin mukaan Liikenne- ja viestintäviraston määräyksellä määrätään radiotaajuuksien käytöstä eri käyttötarkoituksiin ottaen huomioon radiotaajuuksien käyttöä koskevat kansainväliset määräykset ja suositukset sekä 95 §:n 1 momentin nojalla annettu valtioneuvoston asetus. Määräyksessä on oltava tiedot taajuusalueen käyttötarkoituksesta ja tärkeimmistä radio-ominaisuuksista, jotka taajuusaluetta käyttävän radiolaitteen on täytettävä.

Määräyksellä kumotaan Liikenne- ja viestintäviraston 29. maaliskuuta 2021 antama määräys 70 J/2021 M. Määräyksen sisältöön tehdään taajuuksissa tapahtuneiden muutosten johdosta tarvittavat päivitykset.

## Määräyksen tavoite

Tässä määräyksessä tarkennetaan sähköisen viestinnän palveluista annetun lain (917/2014) 95 §:n 1 momentin nojalla annettua valtioneuvoston asetusta taajuuksien käytöstä ja taajuussuunnitelmasta (1264/2014).

## Määräyksen valmistelu

Määräys on valmisteltu Liikenne- ja viestintävirastossa.

Määräysluonnoksesta on pyydetty sidosryhmiltä lausuntoja. Lausuntoaika oli xx.xx.2022 - xx.xx.2022. Lausunnon antoivat xxxx, xxxx ja xxxx.

## Muutokset ja arvio määräyksen vaikutuksista

Määräykseen on päivitetty määräyksen edellisen version jälkeen järjestetyn täydennyskierroksen mukaiset uudet taajuuskokonaisuudet (Savo 3, Kangasala 1 ja Pohjanmaa 5) sekä toimiluvanvaraisen radiotoiminnan käytettävissä olevat vapaat taajuudet. Määräykseen on myös tehty joitain tarpeellisia päivityksiä radion taajuuskokonaisuuksiin niiden väestöpeitoissa tapahtuneiden muutosten johdosta.

Lisäksi määräyksestä on poistettu televisiotoiminnan VHF-taajuusalue taajuuksien käytöstä ja taajuussuunnitelmasta annettuun valtioneuvoston asetukseen (1264/2014) tehtyyn muutokseen (273/2021) perustuen. Kyseinen taajuusalue on poistettu, koska sillä ei enää harjoiteta televisiotoimintaa.

Nyt voimaan tuleva määräys 70 K on määräyksen 12. versio.

*Tietoyhteiskuntavaikutukset*

Muutoksilla tuetaan ajantasaisen tiedon välittämistä toimialalle radion ohjelmistotoimilupatilanteesta, vapaana olevista radiotaajuuksista ja televisiomarkkinoiden käytettävissä olevista kanavista.

*Vaikutukset viranomaisen toimintaan*

Määräys tukee Liikenne- ja viestintäviraston toimilupaprosessia.

*Vaikutukset asiakkaiden, sidosryhmien ja kansalaisten toimintaan*

Määräys ei velvoita toimijoita tai aiheuta välittömiä taloudellisia vaikutuksia. Määräyksellä on kuitenkin välillisiä vaikutuksia radiomarkkinaan ja kilpailutilanteen kehittymiseen vapaana olevien radiotaajuuksien osoittamisen sekä ajankohtaisen ohjelmistotoimilupatilanteen esittämisen kautta. Määräyksellä tuetaan tasavertaista menettelyä toimialan toimijoiden kesken.

## Määräyksen aikataulu/voimaantulo

Määräyksen on tarkoitus tulla voimaan xx.xx.2022.

## Määräyksestä viestiminen

Valmis määräys julkaistaan Liikenne- ja viestintäviraston määräyskokoelmassa Finlex.fi-verkkopalvelussa ja Liikenne- ja viestintäviraston internet-sivuilla.